DitaB Designs: FREEBIE A l´en´vert
FREEBIE A l´en´vert
A l´en´vert by Paprika at Digital Crea
this kit is FREE until July 27th 2011 Die opkoms van die deelnemende pa (en hoekom werkgewers dit behoort aan te moedig) - Jou Gesin | Solidariteit WêreldJou Gesin | Solidariteit Wêreld
Tuis › Artikels › Die opkoms van die deelnemende pa (en hoekom werkgewers dit behoort aan te moedig)
Die opkoms van die deelnemende pa (en hoekom werkgewers dit behoort aan te moedig)
As jy ʼn pa is wat werk, is dit nou ʼn goeie tyd om fees te vier. Besighede, navorsers, die media en allerhande glansmense plaas die kollig op mans wat vol lewens geniet en die belangrikheid van werk en gesin respekteer.
Vroeër moes pa’s wat by die baba en sy ma wou bly gesinsverantwoordelikheidsverlof neem, en dit was beperk tot drie dae in ʼn jaarsiklus, of moes van hul jaarlikse verlof gebruik.
Hulle was net op gesinsverantwoordelikheidsverlof geregtig na vier maande diens vir minstens vier dae per week. Die wet het geen voorsiening gemaak vir vaderskapverlof vir aanneming of surrogaatskap nie.
In November 2019 het president Cyril Ramaphosa die langverwagte Wysigingswet op Arbeidswetgewing onderteken. Hierdie wet gee aan alle pa’s in Suid-Afrika die reg op 10 dae betaalde vaderskapverlof.
Baie maatskappye gee baie meer aandag aan mans se probleme in hul diversiteit en werk-lewe-programme selfs al het hulle nog nie ten volle geartikuleerde robuuste beleide vir pa’s nie, sê Scott Behson, professor in bestuur en outeur van The Working Dad’s Survival Guide: How to Succeed at Home and at Work.
“Hierdie maatskappye spreek nie werkende pa’s se belange aan net omdat hulle vrygewig wil wees nie,” verduidelik Behson. “Hulle verstaan dat ʼn gebalanseerde benadering tot werknemerbestuur en werkplekaanpasbaarheid belangrike maniere is om sleuteltalent te trek en te behou en die afname in prestasie wat met chroniese oorwerk gepaard gaan te vermy.”
Wanneer maatskappye werkende ouers ondersteun, verbind hulle hul nie net daartoe om hulle te help om hul professionele en gesinslewe te integreer nie, maar hulle bevorder ook hul eie eindresultate. Deur vaderskapverlof te verleng, trek maatskappye nie net beter talent nie, maar verminder wrywing en verhoog produktiwiteit.
Navorsers by Boston College, die Universiteit van Kalifornië se Hastings School of Law, Wharton en ander groot universiteite het die weg gebaan deur die unieke uitdagings waarvoor werkende pa’s te staan kom te ondersoek. Al die bewyse dat pa’s balans nodig het, is besig om hul weg na beleidmakers se ore te vind.
ʼn Navorsingsverslag met die titel Shared caring: bringing fathers to the frame, onderstreep die noodsaaklike rol van pa’s gedurende hul kinders se vormingsjare.
“Die emosionele en kognitiewe voordele vir kinders van sensitiewe sorg deur hul pa’s word goed ondersteun deur sielkundige navorsing, en sluit aan by die historiese bewyse vir die belangrikheid van moedersorg vir kinders se welsyn.
“Daar is nou ook duidelike bewyse dat in gesinne waar die pa en ma werk, waar die ma’s gedurende die eerste jaar van kinders se lewens werk, groter betrokkenheid deur die pa kan kompenseer vir of kinders kan ‘beskerm’ teen die ervaring van minder totale ouertyd.”
Betaalde vaderskapverlof is die grondslag en ʼn seker manier om te verseker dat werknemers gewaardeer voel, sê loopbaanafrigter Mary Beth Ferrante. “Gesinsvriendelike voordele doen meer as om net op skrif goed te lyk ─ dit verteenwoordig die voortdurende verbintenis van maatskappye wat wil toesien dat werkende ouers sowel tuis as by die werk gedy.
“Die aanbied van hierdie voordele individualiseer die werkervaring en stuur ʼn duidelike boodskap aan werknemers dat hul persoonlike behoeftes en begeertes gehoor en oorweeg word.”
ʼn Navorsingstudie deur prof. Alison Koslowski, medeouteur van die International Network on Leave Policies and Research Annual Review, het tot die volgende deurslaggewende gevolgtrekking gekom: pa’s wat voel dat hul werkgewers hulle as ouers ondersteun ─ met buigsame werkskedules, finansiële en sosiale steun tydens gesinsverlof, en ander vergunnings ─ is meer geneigd om by hul werk betrokke te raak en langer daar te bly as wat andersins die geval sou wees.
As ander werknemers opmerk dat daar in hierdie kritieke tyd na hul kollega, hul buurman of hul werkskofmaat gekyk word, affekteer hierdie behandeling almal van hulle en skep op sy beurt weer ʼn gesinsvriendelike kultuur.
Harvard Business Review: https://hbr.org/2014/06/the-rise-of-the-hands-on-dad
Shared caring: bringing fathers into the frame: https://dera.ioe.ac.uk/5299/1/1.73363!shared_caring_wp18.pdf
Harvard Business Review: https://hbr.org/2018/06/when-workplace-cultures-support-paternity-leave-all-employees-benefit